മാനസയുമായി പോയ ആംബുലന്സ് മടക്കയാത്രയില് അപകടത്തില്പ്പെട്ട് രണ്ടുപേര്ക്ക് പരുക്ക് കോതമംഗലം: സുഹൃത്തിന്റെ വെടിയേറ്റു മരിച്ച മാനസയുടെ മൃതദേഹം കണ്ണൂരില് എത്തിച്ചശേഷം കോതമംഗലത്തേക്ക് തിരിച്ചുപോയ ആംബുലന്സ് അപകടത്തില്പ്പെട്ട് രണ്ടുപേര്ക്ക് പരുക്ക്. കോതമംഗലം വേട്ടാമ്ബാറ സ്വദേശിയും ആംബുലന്സ് ഉടമയുമായ ബിട്ടു കുര്യന്, സഹഡ്രൈവര് പുന്നേക്കാട് സ്വദേശി എമില് മാത്യു എന്നിവര്ക്കാണ് പരുക്കേറ്റത്. മാഹിപ്പാലത്തിന് സമീപം പരിമടത്ത് പുലര്ച്ചെ 2.50 നാണ് അപകടമുണ്ടായത്. തലശേരി ഭാഗത്തേക്ക് പോയ ടാങ്കര് ലോറി ആംബുലന്സില് ഇടിക്കുകയായിരുന്നു. പരുക്കേറ്റ ഇരുവരെയും കണ്ണൂരിലെ സ്വകാര്യ ആശുപത്രിയില് പ്രവേശിപ്പിച്ചു. എമില് മാത്യുവിനെ അടിയന്തിര ശസ്ത്രക്രിയയ്ക്ക് വിധേയനാക്കി. ബിട്ടുവിനെ പിന്നീട് കോതമംഗലത്തെ സ്വകാര്യ ആശുപത്രിയില് പ്രവേശിപ്പിച്ചു.